Julle oor gewig ná swangerskap
JY LEES NOU Julle oor gewig ná swangerskap
Aletté-Johanni Winckler, Heinz Winckler se vrou, het 'oorlog' verklaar teen die 20 kg wat sy tydens haar swangerskap opgetel het. En nou stap julle die pad saam met haar op haar blog:
"Ja, ek het nou lekker gelag! Maar nie net vir jou nie maar vir myself!!!! Ek gaan dieselfde ding binne die volgende paar dae moet deur gaan. En ek is bang!!!! Nie vir die resultate nie maar vir dit wat ek nie kan doen nie. En dis mos gewoonlik dit wat jy moet doen om weer in n bikini te kan klim. Maar jy inspireer my baie, dit help om te weet ek is nie alleen nie! Dankie dolla en baie sterkte!!!!!"
Karin van der Merwe het gesê:
"Haha, en hier sit ek oorgewig met n yoghurt & muesli sweet. Ek was nog nooit op n dieet in my lewe maar glo my na 50 weet ek dis nie die maklikste ding om aan te pak nie, sterkte en ek sien uit na jou volgende brief. Ek weet somme jy gaan die koei by die horings pak."
Tinkie het gesê:
"My innige simpatie. As ek so na die foto's kyk toe my 2de dogtertjie gebore is, skrik ek nou nog en wonder wie daai vrou is. Ek was 27 kg oorgewig en met harde werk het ek dit afgeskud. Vandag is ek 'n ouma (jong ouma) en het gelukkig omtrent net so 6 kg weer aangesit en agtergekom oefening is soos eet en drink in mens se lewe. Byt net vas en jy sal sien alles begin weer krimp en normaal lyk."
Heidi Visser het gesê:
"Ek tel tussen 20 en 25 kg tydens swanerskappe op en het 3 gehad dit kom weer reg! Ek het als verloor met tyd en my oudste is amper 13 . Kon nie glo ek tel so gewig op die kon amper nie agter my stuurwiel inpas nie! Was altyd baie maer so dit was n groot skok, maar my babas was groot en gesond! Sou dit weer so verkies , hulle is my liefies! Sterkte."